May-Li Kohe vagyok, tervező és feltaláló.
Terveztem dolgokat az Apple-nél, most pedig gyerekeknek tervezek,
hogy könnyebb dolguk legyen az iskolában.
Emellett dolgozom, mint DJ és táncolok.
Számítógépek vannak mindenhol!
A zsebekben, az autókban, még a csuklódon is!
Lehet, hogy a te hátizsákodban is van egy.
De mitől számítógép a számítógép?
Ez az: mitől is lesz számítógép a számítógép?
És hogyan működnek egyáltalán?
Sziasztok! Nat vagyok. Az Xbox egyik első tervezője voltam.
Hét éves korom óta dolgozom számítógéppel, most a virtuális valóság fejlesztésén.
Az ember mindig épített eszközöket, hogy megoldja
problémáit. Ilyenek voltak a talicska, a kalapács, a nyomdagép, a traktor.
Ezek a találmányok a fizikai munkát könnyítették meg.
Az idő múlásával felmerült a kérdés,
hogy egy gépet lehetne-e úgy tervezni, hogy a gondolkozásban segítsen,
például egyenletek megoldásában, vagy a csillagok megfigyelésében.
Fizikai dolgok, pl. kövek vagy szemét mozgatása, kezelése helyett
ezeket a gépeket információ kezelésére kellene megtervezni.
Ahogy az első informatikusok felfedezték, hogyan lehet gondolkozó masinákat építeni,
rájöttek, hogy a gépnek négy különböző feladatot kell ellátni.
Fogadnia kell a bejövő adatokat (az inputot),
el kell tudnia tárolni,
fel kell tudnia dolgozni, és végül ki kell adnia az eredményt.
Ez egyszerűnek tűnhet,
de ez a négy művelet közös minden számítógépben.
Ez az, amitől számítógép a számítógép.
A legelső számítógépek fából és vasból készültek,
mechanikus karokkal és fogaskerekekkel.
A 20. századra viszont már voltak elektromos alkatrészeik is.
Ezek a korai számítógépek hatalmasak és lassúak voltak.
Egy szoba méretű gépnek órákig tartott egy egyszerű matekfeladat megoldása.
Ezek a gépek csillogó, sokszínű vasból és villogó lámpákból állnak.
A gépek kezdetben egyszerű számológépekként működtek,
ami máris király volt abban az időben, de csak számokat kezeltek akkor régen.
A mai gépekkel tudunk egymással beszélni, játszani, irányíthatunk velük robotokat,
és bármilyen őrült dolgot megtehetünk, amit csak el tudsz képzelni.
A modern számítógépek nem is hasonlítanak a régi nehézkes gépekre,
de még mindig ugyanazt a 4 alapműveletet végzik.
Először beszéljünk a bemenetről.
Ez a kedvenc részem, mivel a bemenet az,
ami a világból jön vagy amit te teszel, hogy a számítógép csináljon dolgokat.
Adhatsz utasításokat a gépnek, például a billentyűzeten keresztül,
utasíthatod az egérrel, a mikrofonnal, vagy a kamerával is.
És most, hogy viselhetsz számítógépet a csuklódon, az figyelheti a pulzusod,
vagy az autóban figyelheti, mi történik az autóval.
Az érintőképernyő pedig érzékeli az ujjad, bevitelként értelmezi, amit az ujjad tesz.
Minden bemenő impulzus információt jelent a gépnek, amit eltárol a memóriájában.
A számítógép processzora az információkat a memóriából szerzi be.
Kezeli vagy módosítja ezt egy algoritmus segítségével,
ami tulajdonképpen parancsok sora.
Majd a feldolgozott információt tárolásra visszaküldi a memóriába.
Ez addig folytatódik, amíg a feldolgozott információ készen nem áll a kiadásra.
Hogy a számítógép hogyan adja ki az információt, attól függ, mire tervezték
A számítógép-kijelzőn megjelenhet szöveg, fotó, videó, interaktív játék, sőt
virtuális valóság is. A számítógép kimenet lehet jel is, ami robotot irányít.
És amikor a számítógépek összekapcsolódnak az interneten keresztül
az egyik számítógép kimenete bemenet lesz egy másiknak, és megfordítva.
A ma használt számítógépek tényleg másnak tűnnek, mint az első gondolkodó gépek.
És ki tudja milyenek lesznek a holnap számítógépei?
Azt remélem, segítetek majd eldönteni, milyen jövőbeni számítógépet szeretnétek.
De minden számítógép, függetlenül a benne alkalmazott technológiától,
mindig ugyanazt a négy dolgot csinálja.
Befogadja az információt,
eltárolja adatként,
feldolgozza,
majd kiadja az eredményt.